ΚΑΝΟΝΙΣΜΟΣ (ΕΚ) αριθ. 1949/95 ΤΗΣ ΕΠΙΤΡΟΠΗΣ της 7ης Αυγούστου 1995 για την τροποποίηση του κανονισμού (ΕΚ) αριθ. 97/95 της Επιτροπής της 17ης Ιανουαρίου 1995 για καθορισμό των λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά την ελάχιστη τιμή και την αντισταθμιστική πληρωμή η οποία καταβάλλεται στους παραγωγούς γεωμήλων καθώς και του κανονισμού (ΕΚ) αριθ. 1864/94 του Συμβουλίου με τον οποίο θεσπίζεται καθεστώς ποσοστώσεων για την παραγωγή αμύλου γεωμήλων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργάνωσης της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 8 παράγραφος 5,

τον κανονισμό (ΕΚ) αριθ. 1868/94 του Συμβουλίου της 27ης Ιουλίου 1994 για τη θέσπιση καθεστώτος ποσοστώσεων για την παραγωγή αμύλου γεωμήλων (3), όπως τροποποιήθηκε τελευταία από τον κανονισμό (ΕΚ) αριθ. 1863/95, και ιδίως το άρθρο 8,

Εκτιμώντας:

ότι με τον κανονισμό (ΕΚ) αριθ. 1664/95 της Επιτροπής της 7ης Ιουλίου 1995 τροποποιήθηκαν οι κανονισμοί του τομέα των σιτηρών, των ελαιούχων και των πρωτεϊνούχων προϊόντων, οι οποίοι καθορίζουν, πριν την 1η Φεβρουαρίου 1995, ορισμένες τιμές και ποσά, οι αξίες των οποίων σε Ecu προσαρμόστηκαν λόγω της κατάργησης του διορθωτικού συντελεστή των γεωργικών ισοτιμιών (4), τροποποιήθηκε ειδικότερα η ελάχιστη τιμή που αναφέρεται στο άρθρο 8 παράγραφος 1 τρίτη περίπτωση του κανονισμού (ΕΟΚ) αριθ. 1766/92 του Συμβουλίου, η αντισταθμιστική πληρωμή που αναφέρεται στο άρθρο 8 παράγραφος 2 τρίτη περίπτωση του εν λόγω κανονισμού και το ποσό της πριμοδότησης το οποίο αναφέρεται στο άρθρο 5 του κανονισμού (ΕΚ) αριθ. 1868/94 του Συμβουλίου 7

ότι το παράρτημα ΙΙ του κανονισμού (ΕΚ) αριθ. 97/95 (5) καθορίζει το ύψος της ελάχιστης τιμής, της αντισταθμιστικής πληρωμής και της πριμοδότησης που αντιστοιχεί σε βάρος εντός ύδατος 5 050 γραμμαρίων γεωμήλων ανάλογα με την περιεκτικότητά τους σε άμυλο 7 ότι το εν λόγω παράρτημα πρέπει να προσαρμοστεί σύμφωνα με τις τροποποιήσεις που θεσπίστηκαν με τον κανονισμό (ΕΚ) αριθ. 1664/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των αντίστοιχων επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα ΙΙ του κανονισμού (ΕΚ) αριθ. 97/95 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Αυγούστου 1995.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 179 της 29. 7. 1995, σ. 1.

(3) ΕΕ αριθ. L 197 της 30. 7. 1994, σ. 4.

(4) ΕΕ αριθ. L 158 της 8. 7. 1995, σ. 13.

(5) ΕΕ αριθ. L 16 της 24. 1. 1995, σ. 3.

ANNEXE

«ANEXO II - BILAG II - ANHANG II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II

>ΘΕΣΗ ΠΗΝΑΚΑ>